Szakképzési Fórum V. (építőipar)
2021-06-02 10:00 - 11:30 (Europe/Helsinki) | Pécsi Kereskedelmi Központ
A Pécs-Baranyai Kereskedelmi és Iparkamara és a Baranya Megyei Szakképzési Centrum közös szervezésében szakképzési fórumot tart az építőipari ágazatban dolgozó gyakorlati képzőhelyek részére 2021.06.02-án 10.00-kor.
Program

Tájékoztató az új szakképzési rendszerről, a nyilvántartásba vételről és az elszámolásról – Marton Judit – duális képzési tanácsadó, PBKIK
Tájékoztató a szakmai programról, valamint a vállalkozások szerepéről az új szakképzési rendszerben – Baranya Megyei SZC Pollack Mihály Technikum – Koch Zoltán szakmai igazgató helyettes
Fórum: kérdések és válaszok

A fórum helyszíne:

Pécs-Baranyai Kereskedelmi és Iparkamara Zsolnay terme (7625 Pécs, dr. Majorossy Imre u. 36.), vagy
online, melyhez a ZOOM előadás linkjét június 1. (hétfő) 15.00 után küldjük meg, a megadott email címre.

A rendezvény ingyenes, de online regisztrációhoz kötött.
Jelentkezési határidő: június 1. (hétfő) 15.00.
Az online regisztrációs felületet az alábbiakban éri el!
A regisztráció ideje lejárt. Utólagos regisztrációval kapcsolatban, kérem hívja a 72/507-127-es számot
További információ: Marton Judit 72/507-110 marton.judit@pbkik.hu

Horizon Europe pályázati partnerkereső rendezvény
2021-06-03 09:00 - 2021-06-04 18:00 | Online
Személyre szabott, virtuális matchmaking találkozót szerveznek a Horizon Europe pályázati kiírásaihoz azzal a céllal, hogy segítsék az állami szereplőket, a kutatóközösségeket, a vállalkozásokat és a civil szervezeteket a megfelelő partner megtalálásában. A rendezvényt két részben tartják meg 2021. május 31. – június 1. illetve 2021. június 3-4. között.
Az esemény a Horizon Europe 5. és 6. témacsoportjának lehetőségeire összpontosít, különös figyelmet fordítva az ágazatok közötti együttműködést hangsúlyozó pályázati felhívásokra és példákra. A szervezők célja, hogy segítsék a résztvevőket olyan regionális innovációs ökoszisztémák kiépítésében, amelyek célja az európai kihívások megoldása a következő tematikus keretek között:

5. témacsoport – Éghajlat, energia és mobilitás
6. témacsoport – Élelmiszer, biogazdaság, természeti erőforrások, mezőgazdaság és környezetvédelem

A rendezvény angol nyelvű!
Tájékoztató
További információ az online esemény honlapján található: errin.eu/events/horizon-europe-matchmaking-event-clusters-5-and-6

Van egy ötlete, amely gyökeresen átalakíthatja a gyártói ökoszisztémát?
2021-06-03 10:00 - 12:00 | Online
Vegyen részt a Better Factory első nyílt pályázati felhívásáról szóló online szemináriumon, és tudja meg, hogyan vehet részt gyártóként, technológiai beszállítóként vagy ipari háttérrel rendelkező művészként a tudástranszfer programban. Az első webináriumra 2021. június 3-án (csütörtökön) 10-12 óra között kerül sor.
A Better Factory egy Horizont 2020 program által támogatott projekt, melyben 2 nyílt felhíváson keresztül 8-8, egyenként háromtagú konzorciumot választanak ki. A konzorciumokat 1 gyártócég, 1 művész és 1 technológiai beszállító alkotja.
A kiválasztott konzorciumok arra tesznek kísérletet, hogy új termékvonalak tervezését, illetve automatizálási megoldásokat valósítsanak meg.
Regisztráció a 2021. június 3. (csütörtök) 10-12 órai webináriumra:

A kozmetikai termékcsomagolás jövője - Match2Pack: Cosmetics
2021-06-04 11:00 - 2021-06-11 17:00 | Online
Az Enterprise Europe Network társszervezésében megrendezésre kerülő online üzletember találkozón a résztvevők a kétoldalú üzleti tárgyalások mellett lehetőséget kapnak a csomagolástechnika kozmetikai iparra kifejlesztetett legújabb, fenntartható megoldásainak megismerésére.

A fenntarthatóságot és zöld megoldásokat előtérbe helyező gondolkodásmód előhívta a körkörös gazdaság koncepciójának bevezetését a kozmetikai iparban is. A csomagolóanyagok újrahasznosítási lehetőségeinek újratervezésével, illetve a csomagolás nélküli kozmetikai termékek bevezetésével a hazai vállalkozások számára is egyre több lehetőség nyílik meg a nemzetközi piacon.
A megadott tárgyalási napokra lehet jelölni előzetesen a résztvevőket, így célszerű maximálisan kihasználni a tárgyalási időt a legígéretesebbnek tűnő résztvevőket jelölve, DE érdemes egy bemutatkozó üzenet küldésével akár az összes résztvevővel felvenni a kapcsolatot.
Kiemelt témák:

Újrahasznosított anyagok
Biológiailag lebomló anyagok
Kozmetikai csomagolástechnika
Kozmetikai alapanyagok

A részvétel díjmentes, de előzetes regisztrációhoz kötött:
REGISZTRÁCIÓ

2. Német-Magyar Ipari Kontaktbörze - online
2021-06-08 09:00 - 2021-06-09 17:00 | Online
A Német-Magyar Ipari és Kereskedelmi Kamara (DUIHK) szervezésében 2021. június 8-9. között kerül megrendezésre online a 2. Német-Magyar Ipari Kontaktbörze, amelynek középpontjában most az elektronika, az IT és az ipari háttérszolgáltatások (pl. karbantartás, javítás, IT szolgáltatást nyújtók stb.) állnak.
Ilyen területekről várja érdeklődők (potenciális beszállítók) jelentkezését a projektben részt vevő (jelenleg) 7 beszerző.
A rendezvény első napján (2021. június 8.) a Szakmai nap keretében a német és magyar elektronikai piac aktualitásairól hallhatnak a résztvevők, valamint megismerhetnek néhány innovatív technológiai megoldást is.
Az alábbi linken megtalálhatóak a beszerzők konkrét elvárásai is:
2. Német-Magyar Ipari Kontaktbörze – 06.08 – 09. B2B megbeszélések
A tárgyalási időpontok egyeztetésére a beszerzőkkel május 20-tól lehet sort keríteni.
A részvétel a szakmai nap előadásain ingyenes, a június 8-án délután, valamint június 9-én egész nap zajló B2B fórumon való részvétel viszont regisztrációs díjhoz kötött, ami DUIHK tagok esetében 190 €, nem tagoknak pedig 240 €.
Jelentkezési határidő: 2021. június 9.
REGISZTRÁCIÓ

Bevezetés a norvég alkoholimport szabályrendszerébe - üzleti lehetőségek magyar vállalkozások részére
2021-06-08 10:00 - 11:30 | Online
A magyar Oslói Nagykövetség a Magyar-Norvég Kereskedelmi Kamarával közösen szervezi meg az alábbi online rendezvényt.
Tekintettel a magyar borok, röviditalok és sörök magas minőségére és ízvilágára meggyőződésünk hogy, ezen termékeknek helye van a norvég piacon. Azonban a Norvégiába történő alkohol exportra vonatkozó követelmények és folyamatok speciálisak.
Az online rendezvény időpontja: 2021. június 8. 10:00-11:30
A rendezvény angol nyelvű.
A körülbelül másfél órásra tervezett online esemény keretében a résztvevők első kézből ismerhetik meg az alkohol importjára vonatkozó szabályrendszert, és nyerhetnek bepillantást a pályázati folyamatokba. Az esemény előadói Alexander Michaelsen, a Vinmonopolet Franciaország, Dél-Amerika és Kelet-Európáért felelős termékmenedzsere, valamint Svein Bognar, a House of Hungary AS importőr vállalat tulajdonosa.
Program és további információk: Meghívó
REGISZTRÁCIÓ

Szabványmegfelelés - hogyan szerzünk biotermékeinknek tanúsítványt Japánban?
2021-06-08 10:30 - 11:30 | Online
Az EU-Japán KKV Központ online tájékoztató rendezvényt szervez, melyen az EU-s vállalkozások megismerhetik a JAS (Ecocert Organic Agriculture certification) tanúsítvány megszerzésének feltételeit és lépéseit.

A részvételhez először regisztrálnia kell a következő címen:
http://www.eubusinessinjapan.eu/user/register
Miután megerősíti regisztrációját a kapott e-mailben, be tud jelentkezni a rendezvényre:
Időpont: 2021. június 08. 10.30
Regisztráció: Szabványmegfelelés – hogyan szerzünk biotermékeinknek tanúsítványt?
Témák:

JAS organikus tanúsítvány megszerzésére vonatkozó követelmények;
JAS tanúsítási folyamata;
Közelmúltbeli rendeletváltozás utáni követelmények, amelyek kötelezővé tették a JAS tanúsítás alkalmazását az állati eredetű termékekre.

B2Moto - Nemzetközi autóipari üzletember találkozó
2021-06-09 | Online
Az Enterprise Europe Network szervezésében zajló online nemzetközi üzletember találkozóra várnak minden az autóiparban és kapcsolódó ágazatokban tevékenykedő gyártót, szolgáltatót, kutatóintézetet és szakembert!

Kiemelt szektorok, témák:

Kereskedelmi gépjárművek
Gépjármű alkatrészek és kiegészítők
Autóelektronika – alkatrészek és rendszerek
Irányítórendszerek a termelési folyamatok optimalizálásához

Miért éri meg?

megbízható üzleti partnerekkel veheti fel a kapcsolatot egyszerű, hatékony és költségkímélő módon
szélesítheti, tovább erősítheti kapcsolati hálóját
szakmai tapasztalatok – tudásmegosztás nemzetközi szereplőkkel
piaci trendek és technológiák megismerése

A részvétel díjmentes, de előzetes regisztrációhoz kötött:
REGISZTRÁCIÓ
A regisztrációt követően ne felejtsék a ’MARKETPLACE’ szekciót minél célzottab, aktuális üzleti ajánlatokkal kitölteni. A tárgyalópartnerek az ott szereplő információk alapján fognak dönteni a lehetséges tárgyalásokról.

Élelmiszeripari beszállítói fórum - Food eirEEN 2021
2021-06-09 08:00 - 16:00 | Online
Az Enterprise Europe Network szervezésében megvalósuló üzletember találkozón várnak minden élelmiszeripari gyártót, forgalmazót, nagykereskedőt.

Egyedülálló lehetőség személyes virtuális üzleti találkozókon való részvételre Írországból és az EU-ból származó vezető élelmiszeripari vállalkozások beszerzőivel. A rendezvény célja az élelmiszeripar és a kapcsolódó szakterületek vállalkozóinak nemzetközi üzleti együttműködésének elősegítse, teret adva a legújabb fejlesztések és innovatív megoldások bemutatására.
A részvétel díjmentes, de előzetes regisztrációhoz kötött.
REGISZTRÁCIÓ
Az érdeklődőknek lehetősége van – díjmentesen – egy profil létrehozására és konkrét üzleti ajánlatok feltöltésére a rendezvény honlapján, ahol megtekinthetik a többi résztvevő adatlapját is. Javasoljuk a résztvevőknek, hogy részletes cégprofilt és együttműködési ajánlatokat készítsenek a számukra megfelelő partner megtalálása érdekében!

EU Zöld Hét: Zéró környezetszennyező vállalkozások - megvalósítható?
2021-06-09 14:00 - 15:15
Az Eurochambres és az SME United az idén online formában rendezi meg az EU Zöld Hét partnerrendezvényét, „Zéró környezetszennyező vállalkozások – megvalósítható?” címmel.
A rendezvény célja, koncepciója: az Európai Bizottság még május vége előtt közzéteszi a zéró környezetszennyezéssel kapcsolatos cselekvési tervét, ennek megfelelően az idei Európai Zöld Hét középpontjában a zéró környezetszennyezéssel kapcsolatos ambíciók és programok állnak. Az Eurochambres és az SME United közös rendezvénye a Zöld Hét hivatalos partnerrendezvénye lesz, amelyen neves előadók és szakértők részvételével kerül megvitatásra a vállalkozások szerepe és lehetőségei az Európai Bizottság cselekvési tervében.
A rendezvény időpontja: 2021. június 9. 14.00 – 15.15
A rendezvény nyelve az angol.
Részletes program és további információk
REGISZTRÁCIÓ

K+F minősítés, szellemi tulajdon a szerződésekben - online fórum
2021-06-09 14:00 - 16:00 | Online
A cím alapján a fórum unalmasnak tűnik? És ha azt mondjuk, hogy pénzről szól? Olyanról, ami már a zsebében van, csak még nem tud róla.
A K+F minősítés adókedvezményt érhet. A vállalkozás pedig akkor is bírhat szellemi termékkel, ha erről még nem tud. És a szellemi termék sokat ér.

Az online eseményen a felkért szakértők és előadók beszélnek majd arról, hogy az általuk bemutatott szolgáltatások és lehetőségek miért és hogyan tudnak fontossá válni a cégek mindennapi életében és miként tudnak hozzájárulni a stratégiailag megalapozottabb és jogilag biztonságosabb működéshez.
De miért érdemes őket meghallgatni?
A hazai és EU-s pályázatok elnyerésében és a megfelelő pénzügyi elszámolásában egyaránt segítséget jelenthet az SZTNH K+F minősítési eljárása, továbbá az igazolt kutatás-fejlesztési tevékenység alapján adókedvezmények is igénybe vehetőek, melyekről részletes tájékoztatást kapnak a résztvevők.
És a szellemi tulajdon a szerződésekben? Megtudhatjuk azt is, hogy a vállalkozások többségénél napi szinten alkalmazott szerződésekben milyen rendelkezéseknek kellene szerepelniük ahhoz, hogy a cégvezető teljes mértékben biztosítva legyen afelől, hogy a fejlesztési tevékenysége által keletkezett eredmények feletti tulajdonjogok a céget illessék meg.
És hogy ez pontosan mit jelent?
Talán meglepőnek hangzik, de a kamara szellemi tulajdon infopontját olyan hétköznapinak tűnő vállalkozások is igénybe veszik, mint például egy cukrászda. Hogy miért? Mert egyedi recept alapján készül egy kiváló sütemény. És a vállalkozás tulajdonosa tisztázni szerette volna, kié a recept. És ha ez tisztázódik, akkor hogyan hajthat ez hasznot. A szakértő kollégánkkal történt konzultáció mindkét kérdésre választ adott.

Programterv
14.00 – 14.15 Köszöntő
Keresnyei János, PBKIK Innovációs Bizottsági tag, Enterprise Europe Network követ
14.15 – 15.00 Kutatás-fejlesztés vagy innováció? Mindkettő vagy egyik sem? Miért jó a K+F minősítés?
Szmollár Katalin, SZTNH, osztályvezető, Kutatás-fejlesztési és Innovációs Osztály
15.00 – 15.45 Szellemi tulajdon megjelenése a vállalkozások szerződéses folyamataiban
Dr. Molnár István szabadalmi ügyvivő, partner, DANUBIA Szabadalmi és Jogi Iroda Kft.
Dr. Molnár István előadásában a vállalkozások szerződéses kapcsolatainak szellemi tulajdonnal kapcsolatos aspektusait mutatja be. A szellemi tulajdon kérdése leggyakrabban az alábbi szerződéstípusokban jelenik meg:
a) licenciaszerződések és felhasználási szerződések;
b) kutatási szerződések és anyagátadási megállapodások;
c) konzorciumi megállapodások;
d) vállalkozási szerződések és megbízási szerződések;
e) munkaszerződések;
f) franchising szerződések.
Előadónk szerződéstípusonként ismerteti a vonatkozó legjobb megoldásokat.
15.45 – 15.50 A PTE PATLIB Központ rövid bemutatása
Kottászné dr. Vass Orsolya mb. főosztályvezető, Pécsi Tudományegyetem Kutatáshasznosítási és Technológia-transzfer Főosztály
15.50 – 16.00 Kamara és EEN a vállalkozások szolgálatában, zárás
Dr. Liber Noémi a PBKIK szellemitulajdon-védelmi és innovációs tanácsadója, EU IP Helpdesk magyarországi követ
Természetesen a PBKIK EEN által nyújtott szellemi tulajdonvédelmi szolgáltatások keretében – a többek által már ismert és igénybe vett tanácsadáson és iparjogvédelmi bejelentésekben való segítségen túl – az ismertetett jogi eszközök és lehetőségek is igénybe vehetők.

A részvétel díjmentes, de regisztrációhoz kötött (regisztráció az oldal alján található űrlapon).

A rendezvény a PBKIK és az SZTNH főszervezésében valósul meg, az Enterprise Europe Network támogatásával. Az Enterprise Europe Network magyarországi konzorciumának partnerei: HEPA Magyar Exportfejlesztési Ügynökség (konzorciumvezető), Csongrád Megyei Kereskedelmi és Iparkamara, Fejér Megyei Kereskedelmi és Iparkamara, Győr-Moson-Sopron Megyei Kereskedelmi és Iparkamara, Hajdú-Bihar Megyei Kereskedelmi és Iparkamara, Pécs-Baranyai Kereskedelmi és Iparkamara (PBKIK), PRIMOM Szabolcs-Szatmár-Bereg Megyei Vállalkozásélénkítő Alapítvány, Zala Megyei Vállalkozásfejlesztési Alapítvány.
A szellemitulajdon-védelem az MKIK Kutatás-fejlesztési és Innovációs Kollégiumának és a PBKIK Innovációs Bizottságának egyik fókuszterülete.

Az előadókról

Keresnyei János több mint egy évtizede segíti kreatív vállalkozások boldogulását üzletfejlesztési projekteken át a Kreatív Ipari Klaszter elnökeként. Szakmai tevékenységét az elméleti ismeretek mögötti szakmai tapasztalat és gyakorlati megközelítés jellemzi, televíziós múltját több sikeres innováció kísérte. Egyedi szakterülete a szellemi eszköz menedzsment, technológia transzfer mellett a kreatív ipari vállalkozások fejlesztése, valamint a kreatív ipari nemzetköziesedés, hálózatosodás. A Magyar Innovációs Szövetség regionális igazgatója, a Pécs-Baranyai Kereskedelmi és Iparkamara elnökségi tagja, a Kulturális Innovációs Kompetencia Központ Egyesület elnöke, emellett brand ambassador-ként tevékenykedik az Enterprise Europe Network hálózatában és mentor a WORTH Partnership Project-ben, innovációs coach az EU EASME SME Instrument rendszerében.

Szmollár Katalin 2009-ben végzett okleveles közgazdászként a Miskolci Egyetemen, azóta foglalkozik a kutatás-fejlesztés témakörével. Kezdetben a kutatás-fejlesztés pénzügyi szempontjait ismerte meg a Kutatás-Fejlesztési és Innovációs Hivatalban. Később jogi szakokleveles közgazdász képesítést szerzett és 2012-től a Szellemi Tulajdon Nemzeti Hivatalában a kutatás-fejlesztést szakmai aspektusai felé fordult. 2021-ben a kutatási és innovációs szakközgazdász képzés első évfolyamának tagjaként szerzett szakmájához kapcsolódó ismereteket.
Az általa vezetett osztály a kutatás-fejlesztési projektek előzetes és utólagos minősítését végzi. Mindkét típusú dokumentum felhasználható kutatás-fejlesztési célú pályázatokhoz, valamint az egyedi kormánydöntéssel megítélt támogatásokhoz, illetve a Nemzeti Adó- és Vámhivatal adóellenőrzési eljárása, valamint bíróságok és más hatóságok szakmai támogatása kapcsán kerülhetnek kiállításra. Egyedi projekteken túlmenően, projektcsoportok minősítését is végzik. Emellett a szakértők munkájának koordinálása, oktatásokon, konferenciákon előadások tartása a K+F tevékenységek azonosításához kapcsolódóan, valamint az ezek után járó adókedvezmények és pályázati források minél szélesebb körű megismertetése a legfőbb feladata.
Dr. Molnár István magyar és európai szabadalmi ügyvivő. 1998-ban kutató vegyészként, 2014-ban okl. kertészmérnökként, 2001-ben európai jogra specializált jogászként végzett a Szegedi Tudományegyetemen és a Kecskeméti Főiskolán. 2012-ben a Szegedi Tudományegyetem Állam- és Jogtudományi Kara civilisztika doktori iskolájában PhD. fokozatot szerzett, 2019-ben jogi szakvizsgát tett.
2000-től a DANUBIA Szabadalmi és Jogi Iroda Kft. partnereként, szabadalmi ügyvivőjeként dolgozik. 2012-től a Danubia IP Kft. ügyvezetője.
Oktatási tevékenységet folytat a kecskeméti Neumann János Egyetemen, a Szegedi Tudományegyetemen, valamint meghívott előadóként más egyetemeken és megbízás alapján más szervezetekben magyar és angol nyelven. Ezen kívül oktatóként tevékenykedik még a Szellemi Tulajdon Nemzeti Hivatala által szervezett felsőfokú iparjogvédelmi tanfolyamokon. Eddig 40-nél több publikációja jelent meg.
Tagja az Iparjogvédelmi Szakértői testületnek, a Magyar Iparjogvédelmi és Szerzői Jogi Egyesületnek, és 2017 óta elnöke a Licensing Executives’ Society Magyar Csoportjának.
Dr. Molnár István jelentős tapasztalattal rendelkezik az élettudományi és gyógyszeripari iparjogvédelem területén. Emellett számottevő tapasztalatra tett szert az innovációs tanácsadás terén, különösen a licenciaügyletek és technológia transzfer területén.

Kottászné dr. Vass Orsolya jogászként végzett a Pécsi Tudományegyetemen, majd infokommunikációs szakjogász diplomát szerzett. 2006 óta vesz részt a PTE innovációs folyamatainak, vállalati kapcsolatainak kialakításában és fejlesztésében, eleinte IP csoportvezetőként, jelenleg a Kutatáshasznosítási és Technológia-transzfer Főosztály vezetőjeként. Az SZTNH-nál felsőfokú iparjogvédelmi szakértő végzettséget szerzett, egyetemi PhD témája a munkaviszonyban létrehozott szellemi alkotások. Rendszeresen oktat szerzői jogi, szellemi tulajdonvédelmi, innováció menedzsment és médiajogi témakörökben. A PTE PatLib Központ keretében kollégáival ingyenes szerzői jogi és iparjogvédelmi tanácsadást nyújtanak a régió vállalkozásai számára.

Dr. Liber Noémi 2020. január 1. óta a PBKIK munkatársa is. Több mint tíz éve dolgozik a Pécsi Tudományegyetemen és foglalkozik innovációkkal, innovatív kutatás-fejlesztési projektekkel, találmányokkal és feltalálók, projektgazdák szakmai és jogi támogatásával. Jelenleg a három éve létrejött orvoskari intézet, az ITD igazgatóhelyetteseként és innovációs szakértőjeként van jelen az egyetemi körökben. Az évek során azonban sok vállalkozással, és magával a kamarával is több sikeres együttműködésre került már sor, így természetesen nem csak az akadémiai szféra szereplői ismerhetik.

Aki ajánlja a programot
Dr. Poór Diána: Cukrászatunk mondhatni duplán érintett a szerzői jogvédelem és védjegyoltalom kérdéskörében. A professzionális és kézműves cukrászat egy – ugyan szigorú szabályok mentén működő, de egyben – rendkívül kreatív területe a vendéglátásnak. Kollégáink tudása, tapasztalata és egyedi stílusa, kezeik munkája adja működésünk keretét. Ezeknek köszönhető, hogy valami „mischleressé”, egyedivé és összetéveszthetetlenné, mintegy márkajelzéssé válik. Legyen szó egyedileg fejlesztett receptúráról, ízvilágról, minőségi sztenderdről, vagy szemmel is jól látható dekorálási stílusról, célunk különleges és egyedi dolgok alkotása – és kapcsolódva a témához: ezek védelme. Kézműves cukrászatunkon túl pedig, az ipari termelést érintő részlegünk vonatkozásában a speciális piacnyerést elősegítő brandépítéshez kapcsolódóan nagy segítséget jelentett a védjegyoltalom terén nyújtott segítség számunkra, melynek köszönhetően megjelenhetett a Pécsi Süti márkanév egy multinacionális áruházlánc polcain is.
Cégünk, az MM-Catering Kft. 2012 óta van jelen a pécsi vendéglátás palettáján. Az éttermi szolgáltatást követően 2015-ben nyílt meg kézműves cukrászműhelyünk az Árkád alsó szintjén. Dinamikus bővülés előtt álló kézműves vonalunk mellett immáron 3. éve ipari cukrászati termeléssel is foglalkozunk egy nemzetközi áruházlánccal együttműködve.
www.mischlercakes.hu

Regisztráció
A jelentkezés lezárult. Kérjük vegye fel a kapcsolatot a szervezőkkel!

Üzleti lehetőségek a törökországi autó-, egészség-, és textilipar területén - online fórum
2021-06-09 14:00 - 16:00 | Online
A Magyar Kereskedelmi és Iparkamara Magyar-Török Tagozata a HEPA Turkey-vel együttműködésben „Üzleti lehetőségek a törökországi autó-, egészség-, és textilipar területén” címmel online fórumot szervez 2021. június 9-én 14.00 órától.
Az esemény a Törökország iránt érdeklődő vállalkozások számára nyújt tájékoztatást az alábbi témákról:

a törökországi autóiparról;
a törökországi egészségiparról;
a törökországi textiliparról, valamint
az együttműködési lehetőségekről.

Az előadások nyelve az angol lesz, de magyar szinkrontolmácsolást biztosítunk.
A megszokottól eltérően, az egyes előadásokat követően (és nem a rendezvény végén) lesz lehetőség kérdések feltevésére az adott témákkal kapcsolatban.
Programterv
Moderátor: Rév András, elnök, MKIK Magyar-Török Tagozat

14.00 – 14.10
Köszöntők
Rév András, elnök, MKIK Magyar-Török Tagozat
Mert Danisger, igazgató, HEPA Turkey

14.10 – 14.45
A törökországi autóipar és üzleti lehetőségek bemutatása,
Cinar Noyan, főtitkár, OYDER (Autóipari Kereskedők Egyesülete)

14.45 – 15.20
Együttműködési lehetőségek a törökországi egészségiparban
Altug Oguz, igazgatósági tag, DEIK (Külgazdasági Kapcsolatok Egyesülete) Egészségipari Üzleti Tanácsa

15.20 – 15.55
A törökországi textilipar és üzleti lehetőségek bemutatása
Kerem Gulle, igazgatósági tag, ITHIB (Isztambuli Textil- és Nyersanyagexportőrök Szövetsége)

Jelentkezési határidő: 2021. június 8. (kedd) 10.00 óra
A rendezvényen való részvétel ingyenes, de előzetes online regisztrációhoz kötött.
A csatlakozáshoz szükséges linket és információkat 2021. június 8-án délután küldik meg e-mailen a jelentkezőknek.
REGISZTRÁCIÓ

ITAPA Online Matchmaking 2021 - nemzetközi üzletember találkozó az IT szektornak
2021-06-10 - 2021-06-11 | Online
Az Enterprise Europe Network társszervezésében megrendezésre kerülő online üzletember találkozóra várnak minden, az IT és kapcsolódó szektorokban tevékenykedő vállalkozást.

A nemzetközi üzletember találkozó, mely Szlovákia legnagyobb IT tematikájú rendezvényének – ITAPA 2021 – keretében zajlik, ahol a résztvevők a kétoldalú üzleti tárgyalásokon szélesíthetik ügyfélkörüket, megismerve az aktuális nemzetközi piaci információkat, legújabb trendeket, technológiai újításokat.
Kiemelt témák:

Kiberbiztonság
Digitális egészségügy
Digitalizáció
e-kormányzás

A részvétel díjmentes, de előzetes regisztrációhoz kötött:
REGISZTRÁCIÓ
Az érdeklődőknek lehetősége van – díjmentesen – egy profil létrehozására és konkrét üzleti ajánlatok feltöltésére a rendezvény honlapján, ahol megtekinthetik a többi résztvevő adatlapját is. Javasoljuk a résztvevőknek, hogy részletes cégprofilt és együttműködési ajánlatokat készítsenek a számukra megfelelő partner megtalálása érdekében!

Az élelmiszer és italtermékek Japánba történő exportálásának feltételei
2021-06-10 10:30 - 11:30 | Online
Az EU-Japán KKV Központ online tájékoztató rendezvényt szervez, melyen az EU-s vállalkozások megismerhetik a japán piac élemiszeripari termékekre vonatkozó előírásait és a piacralépés feltételeit.

A részvételhez először regisztrálnia kell a következő címen:
http://www.eubusinessinjapan.eu/user/register
Miután megerősíti regisztrációját a kapott e-mailben, be tud jelentkezni a rendezvényre:
Időpont: 2021. június 10. 10.30
Regisztráció: Az élelmiszer és italtermékek Japánba történő exportálásának feltételei
Témák:

A japán étel- és italszabályozás jellemzői
Az EU által jóváhagyott laboratóriumok szolgáltatásai a KKV-k megfelelőségi értékelésében
Gyakorlati tapasztalatok és esettanulmányok

Webinárium - Orvostechnikai, gyógyászati és biotechnológiai üzleti lehetőségek Hongkongban
2021-06-11 10:00 - 11:00 | Online
Ázsia változó demográfiája, valamint az egészségügyi ellátáshoz kapcsolódó termékek, technológiák és megoldások iránti óriási kereslet, bőséges üzleti és befektetési lehetőségeket jelentenek a régióban.

A COVID-19 járvány nemcsak óriási törést okozott a vállalkozások számára világszerte, hanem azt is kiemelte, hogy összehangolt erőfeszítésekre van szükség a globális egészségügyi környezet megerősítése és megújítása érdekében a rugalmas és fenntartható jövő érdekében.
A Hong Kong Trade Development Council (HKTDC) webináriumot szervez az alábbi témákban:

•
Az ázsiai és a kínai legújabb egészségügyi trendek, piacok és lehetőségek

•
Hongkong régiós stratégiai pozíciója a biotechnológiában és a kutatásfejlesztésben

•
A magyar vállalatok hogyan ragadhatják meg az üzleti lehetőségeket a világjárvány utáni fellendülésből

•
Asia Summit on Global Health (ASGH) – a HKTDC új egészségügyi és befektetési konferenciájának bemutatása

•
Információk a HKTDC Medical & Healthcare Fair vásáráról és a Hongkong SAR-kormány által az európai vállalatok számára kínált különleges támogatási rendszerről

Előadók

Balázs Beáta – Marketing Manager, HKTDC
Koletár Krisztina Dóra – Külgazdasági Attasé, Magyarország Hongkongi Főkonzulátusa
Bakonyi László – Elnök, Magyar-Hongkongi Üzleti Szövetség

Regisztráció
A sikeres regisztrációt követően egy megerősítő emailt küldenek a szervezők.
Programütközés miatt nem tud részt venni? Semmi probléma! Regisztráljon és az eseményt követően a szervezők elküldik a webinar felvételének linkjét.
Kérdés esetén, a szervezők az alábbi elérhetőségeken állnak rendelkezésre:
Balázs Beáta
Email: beata.balazs@hktdc.org
Ungvári Tímea
Email: timea.ungvari@hktdc.org

Üzleti lehetőségek Mongóliában - webinárium
2021-06-16 09:30 - 10:30 | Online
A Magyar Kereskedelmi és Iparkamara Magyar-Mongol Tagozata webináriumot szervez, melynek fő témái a mongol üzleti- és együttműködési lehetőségek lesznek. A rendezvény előadói az MKIK mongol partnere, illetve a magyar külképviselet külgazdasági attaséja, akik gyakorlati tanácsokkal tudják segíteni az érdeklődő cégeket.
A konferencia magyar és angol nyelven zajlik, a Mongol Kereskedelmi és Iparkamara angol nyelvű előadásához tolmácsolást nem tudnak biztosítani!
PROGRAMTERV

9.30-9:40
Köszöntő beszédek
Holbok Sándor, a Magyar-Mongol Tagozat elnöke
Dr. Obrusánszky Borbála, Magyarország mongóliai nagykövete
Batbayar Zeneemyadar, Mongólia magyarországi nagykövete

9.40-10:00
Piacra lépési tudnivalók Mongóliában
Fülöp Zsigmond, Magyarország Mongóliai Nagykövetségének külgazdasági attaséja
Ankhbayar Baasandavaa, Magyarország Mongóliai Nagykövetségének agrárügyekért felelős munkatársa

10.00-10.20
A Mongol Nemzeti Kereskedelmi és Iparkamara szolgáltatásai (MNCCI)
A Mongol Nemzeti Kereskedelmi és Iparkamara képviselője (felkérés alatt)

10.20-10.30
Kérdések és válaszok

Részvétel feltételei
Jelentkezési határidő: 2021. június 14., hétfő, 16:00 óra
A férőhelyek száma korlátozott, ezért a jelentkezéseket azok beérkezésének sorrendjében fogadják el.
A rendezvényen való részvétel ingyenes, de előzetes online regisztrációhoz kötött. A csatlakozáshoz szükséges linket és információkat 2021. június 15-én, kedden küldik meg e-mailen a jelentkezőknek.
REGISZTRÁCIÓ

Vizsgafelügyelők képzése és vizsgája - 2021.06.17, vagy 06.24.
2021-06-17 09:00 - 12:00 | Pécsi Kereskedelmi Központ
Pécs-Baranyai Kereskedelmi és Iparkamara a vizsgabizottság ellenőrzési feladatokat ellátó tagjai (azaz a vizsgafelügyelői) részére szakmai oktatást és vizsgát szervez.
Helye: 7625 Pécs, Majorossy Imre utca 36. – PBKIK Zsolnay terme
A részvétel ingyenes, de regisztrációhoz kötött.
Program:

A szakmai vizsgáztatás új rendszere 2021-től
A szakképzés új jogszabályi háttere
Szakmajegyzék
Szakmai vizsga helye a szakképzés új rendszerében
Szakmai Vizsga felépítése, tartalma
A vizsgabizottság tagjai és feladatai

Az alábbi 3 időpont közül tudnak választani a részvevők, melyet a jelentkezéskor kell megadni.
2021.06.17. – 09.00
2021.06.17. – 13.00
Betelt – jelentkezőket nem tudunk fogadni 2021.06.24. – 09.00
A regisztráció ideje lejárt. Utólagos regisztrációval kapcsolatban, kérem hívja a 72/507-127-es számot

Digitális transzformáció, Ipar4.0 – ismerje meg a lehetőségeket
2021-06-17 09:30 - 2021-06-18 11:00 | Majorossy Imre utca 36., Pécs, 7625, Magyarország
Vajon az Ön vállalkozása számára mit tartogat a digitalizáció? Ismerje meg lehetőségeit Digital Coach projekt keretében személyesen, kézzel foghatóan is, a BME Ipar4.0 Technológiai Központ, és a pécsi Z Elektronika Kft. tolmácsolásában.

A digitális transzformáció már a mindennapjaink része. Ha a magánéletünkben már rendszeresen, lassan rutinosan használjuk, miért ne aknáznánk ki a benne rejlő lehetőségeket vállalkozásunk esetében is? Az Ipar4.0 kapcsán mindenkinek a feldolgozóipar, nagy gyártóüzemek jutnak eszébe. Pedig a technológiai megoldások szinte valamennyi vállalkozás számára hozhatnak előnyöket.
Mindezt most A Digital Coach projekt keretében személyesen, kézzel foghatóan is megismerhetik az érdeklődők.
Az Ipar4.0-hoz és a feldolgozóipar digitális átalakulásához kapcsolódik a teljesen új gyári és hozzáadott értékű struktúrák víziója, amely az „intelligens” informatikai, kommunikációs technológiai robotikai megoldások széleskörű használatán alapul. Az Ipar 4.0 azonban nem csak a technikai újítások összessége. A nagymértékben hálózatba kötött, rugalmas és testreszabható gyártási folyamatok megváltoztatják a munkafolyamatokat és a munka tartalmát. Ez új képesítési követelményeket eredményez a gyakorlati tapasztalattal rendelkező szakmunkások és mérnökök számára, valamint új képzési profilokat eredményez. Figyelembe kell venni a munka tervezését, a készségfejlesztést és a megelőzést.
Az Erasmus+ Program keretében, a Digital Coach projekt olyan megoldásokat dolgoz ki, amelyek segítik a vállalkozásokat és szervezeteket a digitalizációhoz szükséges készségek és stratégiák fejlesztésében. A cél egy „Digitális edző” (digital coach) feladatprofiljának létrehozása, aki lehet a vállalkozás saját munkatársa, vagy külső szakértő. Ennek elérésére a képzési program is készül a digitális edzők számára.
A vállalkozások aktuális helyzetét a bochumi egyetem ADAPTION nevű értékelő módszertanával mérik fel. A modell összehasonlítja a célt és a tényleges állapotot, így megmutatja az erősségeket és a további fejlesztési igényeket a vállalatok digitális kompetenciáinak tekintetében. Segít a vállalatok kompetencia-fejlesztési programjainak és egyéni jövőbeli stratégiáinak kidolgozásában is. A jövőben a digitális edző támogathatja a vállalkozásokat a digitális üzleti modellek kidolgozásában és megvalósításában.
A két napos workshop keretében az érdeklődők betekintést nyerhetnek az ADAPTION módszertan használatába, valamint meglátogathatják a BME Ipar4.0 Technológiai Központot és a pécsi Z Elektronika Kft. üzemét, ahol már jelen van a jövő.
PROGRAMTERV
2021.06.17. – BME Ipar4.0 Technológiai Központ, Budapest
9:00 – 9:30 regisztráció
9:30 – 10:00 Köszöntő, résztvevők bemutatkozása
10:00 – 10:30 A Digital Coach projekt: kihívások és központi kérdések – Prof. Dr. Martin Kröll – Ruhr Universität Bochum, Munkatudományi Intézet
10:30 – 11:30 Az ADAPTION modell: bemutatás és gyakorlati alkalmazás – Esra Öztürk, Ruhr Universität Bochum, Tanuló és kutató üzem
11:30 – 12:00 Kávészünet
12:00 – 13:00 A tanuló és oktató üzem koncepciója: a digitális kompetenciák fejlesztését segítő helyszín – Esra Öztürk
13:00 – 14:00 Ebédszünet
14:00 – 15:30 Tanulóüzemek Magyarországon – jó gyakorlatok: bemutatkozik a BME Ipar 4.0 Technológiai Központ
15:30 – 16:00 Zárás

2021.06.18. – Z Elektronika Kft., Pécs
9:30 – 11:00 Digitális transzformáció és Ipar 4.0 – jelenlegi helyzet, jó gyakorlatok, céges példák
Serény András – Z Elektronika Kft.

A részvétel díjmentes, de regisztrációhoz kötött.
A június 17-i programra a Pécs-Baranyai Kereskedelmi és Iparkamara buszos utazást biztosít az érdeklődők számára.
A férőhelyek száma korlátozott, a jelentkezéseket a beérkezés sorrendjében tudjuk fogadni.
Az érvényben lévő jogszabályok alapján, a workshop beltéri jellege miatt, védettségi igazolvány hiányában a program nem látogatható.
A rendezvényre a jelentkezés lezárul. Kérjük, vegye fel a kapcsolatot a szervezőkkel.

A horvát gazdaság aktualitásai, üzleti lehetőségek a földrengés utáni újjáépítésben - online fórum
2021-06-18 09:30 - 11:00 | Online
A Magyar Kereskedelmi és Iparkamara „A horvát gazdaság aktualitásai, üzleti lehetőségek a földrengés utáni újjáépítésben” címmel online fórumot szervez 2021. június 18-án 09.30 órától.
Az esemény a Horvátország iránt érdeklődő vállalkozások számára nyújt tájékoztatást:

az aktuális horvát gazdasági helyzetről,
a kétoldalú kereskedelmi kapcsolatokról, valamint
az üzleti lehetőségekről a horvátországi földrengést követő újjáépítés kapcsán.

Az előadások után a résztvevőknek konzultációra nyílik lehetőségük a külgazdasági attasékkal.
PROGRAMTERV
Moderátor: Tényiné Stark Mária, nemzetközi igazgató, Magyar Kereskedelmi és Iparkamara

09.30 – 09.40
Köszöntő
Fasimon Sándor, nemzetközi ügyekért felelős alelnök, Magyar Kereskedelmi és Iparkamara

09.40 – 10.15
A horvát gazdaság aktualitásai a koronavírus-járvány tükrében
A magyar – horvát kereskedelmi kapcsolatok alakulása
Üzleti lehetőségek a magyar vállalatok számára a horvátországi földrengést követő újjáépítés kapcsán
Bakó Tamás, külgazdasági attasé, Magyarország Nagykövetsége, Horvátország
Riczkó Botond, külgazdasági attasé, Magyarország Nagykövetsége, Horvátország

10.15 – 10.45
Konzultációs lehetőség a külgazdasági attasékkal

Részvétel feltételei
Jelentkezési határidő: 2021. június 17., csütörtök, 10.00 óra
A rendezvényen való részvétel ingyenes, de előzetes online regisztrációhoz kötött. A csatlakozáshoz szükséges linket és információkat 2021. június 17-én küldik meg e-mailen a jelentkezőknek.
REGISZTRÁCIÓ

Energiahatékonyság az iparban - online konferencia és kooperációs megbeszélések
2021-06-22 10:00 - 2021-06-24 17:00 | Online – Zoom
A Német-Magyar Ipari és Kereskedelmi Kamara (DUIHK) szervezésében 2021. június 22-én kerül megrendezésre az „Energiahatékonyság az iparban Németországban és Magyarországon – fókuszban az automatizálás és a digitalizáció” című online konferencia.
A rendezvény 2021. június 23-án és 24-én online kooperációs megbeszélésekkel egészül ki a konferencián előadó német vállalatok részvételével, amelyek üzleti kapcsolatokat keresnek Magyarországon.

PROGRAM
2021. június 22. – Online konferencia

A rendezvényen német és magyar szakemberek számolnak be az ipari energiahatékonyság jelenlegi helyzetéről Magyarországon és Németországban, fókuszba állítva az automatizációt és digitalizácót.
Emellett olyan német vállalatok mutatják be innovatív termékeiket, megoldásaikat, amelyek üzleti kapcsolatokat, együttműködő partnereket keresnek Magyarországon.

Program letöltése IDE kattintva érhető el.

2021. június 23-24. – Online kooperációs megbeszélések
A konferenciát követő két napon lehetőség nyílik megbeszélések folytatására a német vállalatokkal. Azon magyar érdeklődők számára, akik érdeklődnek az alábbi német cégekkel való együttműködés iránt, egyéni online tárgyalásokat szervezünk:

Engelmann Sensor GmbH – elektronikus hő-, hideg- és vízmennyiség fogyasztást mérő műszerek, rádió- és kommunikációs rendszerek
INDYON GmbH – Innovatív intralogisztikai megoldások, árukövetés és digitalizálás a raktározásban és a gyártásban
Janitza electronics GmbH – multifunkcionális energiamérő eszközök, energia monitorig és villamos hálózati mérések
J. Schneider Elektrotechnik GmbH – transzformátorok és egyenáramú szünetmentes áramforrások
Postberg+Co. GmbH – sűrítettlevegő-rendszer optimalizálása
Weihe GmbH – ORC energiahatékonysági rendszerek, füstgáz hőhasznosítás

A vállalatok részletes profilja IDE kattintva olvasható.
A megbeszélésekhez a DUIHK igény esetén tolmácsot biztosít.

Részvételi feltételek:

az online rendezvényen, valamint a tárgyalásokon való részvétel az érdeklődők számára ingyenes, de előzetes regisztrációhoz kötött,
a rendezvény linkjét a konferencia előtt néhány nappal küldik meg az addig beregisztrált résztvevőknek,
a német előadások szinkrontolmácsolással hangzanak el,
a tárgyalásokhoz szükség esetén díjmentesen tolmácsot biztosítanak,
jelentkezés az online jelentkezési lap kitöltésével lehetséges.

Jelentkezési határidő

Egyéni tárgyalásokra: 2021. június 10.
Konferenciára: 2021. június 17.

REGISZTRÁCIÓ

E-egészségügy és telemedicina Japánban
2021-06-22 10:30 - 11:30 | Online
Az EU-Japán KKV Központ online tájékoztató rendezvényt szervez, melyen az EU-s vállalkozások megismerhetik a japán e-egészségügy és telemedicina területén rejlő lehetőségeket.

A részvételhez először regisztrálnia kell a következő címen:
http://www.eubusinessinjapan.eu/user/register
Miután megerősíti regisztrációját a kapott e-mailben, be tud jelentkezni a rendezvényre:
Időpont: 2021. június 22. 10.30
Regisztráció: E-egészségügy és telemedicina Japánban
Témák:

Az egészségügyi piac sajátosságai
A japán orvostechnológia és IT szektor jövője
Az orvosi informatikával foglalkozó alkalmazások és vállalatok
Az uniós KKV-k lehetőségei, piacralépés
Hogyan importálhatunk orvosi felszerelést Japánba

H2020 - Információs Napok
2021-06-23 - 2021-06-24 | Online
A H2020 keretprogram pályázati lehetőségeinek bemutatására és projektpartnerségek kialakítására online tájékoztató tájékoztató rendezvénysorozatot szervez. Várják minden érdeklődő vállalkozás, egyetem, kutatóintézet részvételét!

Az Európai Bizottság elfogadta a Horizont Európa program 2021–2022 közötti időszakra vonatkozó fő munkaprogramját 14,7 milliárd eurós összköltségvetéssel. A támogatások elősegítik a zöld és a digitális átmenet felgyorsítását, hozzájárulnak a koronavírus-járvány után fenntartható helyreállítási folyamatokhoz és erősítik az EU ellenálló képességét a jövőbeli válságokkal szemben.

Az információs napokra az Európai Bizottság szervezésében kerül sor online közvetítés során. A felhívásokkal kapcsolatos kérdések akár előzetesen is feltehetők a rendezvény honlapján.
European Research and Innovation Days

INNOVATION VILLAGE 2021 - Középpontban a zöld megoldások, energetika és körforgásos gazdaság
2021-06-24 | Online
Az Enterprise Europe Network társszervezésében online nemzetközi fórumra és üzletember találkozóra kerül sor, melynek középpontjában a zöld fejlesztések és a digitális átalakulás állnak.

A kétoldalú üzletember találkozók mellett szakmai workshopok keretében ismerkedhetnek meg a résztvevők a digitális és okos eszközök bevezetésével, kiterjesztésével kiaknázható energetikai fejlesztésekkel.
Kiemelt témák:

Digitális energia
Öko design
Erőforrások hatékony felhasználása a termelési folyamatokban
Energiahatékonyság
Zöld mobilitás
Hidrogén üzemanyagcellák
Vízkészlet integrált kezelése
Hulladékanyag (újra)feldolgozása
Okos város és intelligens épület
Intelligens hálózat és energiatárolás

A rendezvény díjmentes, de a részvétel előzetes regisztrációhoz kötött:
REGISZTRÁCIÓ

Horizon Europe Digital - online tájékoztató és konzorciumépítő rendezvény
2021-06-24 - 2021-06-25 | Online
A H2020 keretprogram Digitális gazdaság tématerületéhez tartozó pályázati lehetőségeinek bemutatására és projektpartnerségek kialakítására online rendezvény kerül megrendezésre.

Horizon Europe információs nap sorozatot és partnerségi/konzorciumépítő rendezvénysorozatot szervez. Utóbbiakra előzetes regisztráció szükséges, online kétoldalú tárgyalásokat lehet kezdeményezni a többi résztvevővel, illetve a projektötletek is prezentálhatók.
Cluster 4 Digital, Industry & Space – Digitális gazdaság
Kiemelt témák:
3. cél: Világszínvonalú adat- és számítástechnika
4. cél: Digitális és feltörekvő technológiák a versenyképességért megfelelve az európai zöld megállapodásnak
6. cél: A digitális és ipari technológiák emberközpontú és etikus fejlesztése

Ismerje meg Portugália és a portugál nyelvű országok gazdaságát, üzleti lehetőségeit
2021-06-24 10:00 - 11:30 | Online
Portugália és kitekintéssel a portugál nyelvű országokra, azok gazdaságát és üzleti lehetőségeit ismerhetik meg a vállalkozók a Fejér Megyei Kereskedelmi és Iparkamara következő online programján.
A rendezvényen a gazdasági és üzleti lehetőségeken kívül gyakorlati tanácsokat, információkat kaphatnak a résztvevők a térségben sikeresen piacra lépő magyar vállalkozás tulajdonosától a veszélyekről, lehetőségekről, buktatókról.
Időpont: 2021. június 24. csütörtök 10.00 óra.
Fő témakörök:

Fenti országok gazdaságának aktuális helyzete, annak jövőbeni kilátásai,
a koronavírus által gyakorolt hatások,
hogyan legyünk sikeresek magyarként az adott piacokon?
kereskedelmi sajátosságok, tapasztalatok, praktikus tanácsok
az üzleti lehetőségek magyar vállalatok számára az adott országokban

Előadó: Horváthné Négyessy Katalin Magyarország külgazdasági attaséja, Liszabon – Portugália
Lebonyolítás: Microsoft Teams rendszerrel (A kamara rendelkezik a szoftverrel, a meghívót kiküldi). A programot 1-1,5 órás időtartamra tervezik.
Részvételi feltétel: A programon a részvétel térítésmentes, de feltétel a kamarai hozzájárulás rendezettsége, valamint az előzetes online jelentkezés.
Jelentkezés:
REGISZTRÁCIÓ

Ágazati vizsgaelnökök képzése és vizsgája – 2021.06.24., vagy 07.01.
2021-06-24 13:00 - 16:00 | Pécsi Kereskedelmi Központ
Pécs-Baranyai Kereskedelmi és Iparkamara a ágazati vizsgaelnöki feladatokat ellátó részére szakmai oktatást és vizsgát szervez.

Helye: 7625 Pécs, Majorossy Imre utca 36. – PBKIK Zsolnay terme
A részvétel ingyenes, de regisztrációhoz kötött.
Program:

Ágazati alapvizsga helye a szakképzés új rendszerében
Szakképzés új jogszabályi háttere
Ágazati alapvizsga felépítése, tartalma, időbeli keretei
Az ágazati alapvizsga vizsgabizottságának tagjai és feladatai
Az előadás írásbeli vizsgával zárul

A rendezvényre a férőhelyek száma megtelt!

Ausztria, Svájc és Bajoroszág üzleti lehetőségei - Online Üzleti Fórum
2021-06-24 14:00 - 16:00 | Online
A Magyar Kereskedelmi és Iparkamara Magyar-Német Tagozata 2021. június 24-én online konferenciát szervez Ausztria, Svájc és Bajorország üzleti lehetőségeiről.

A rendezvény célja, hogy tájékoztassa a hazai kis- és középvállalkozásokat Ausztria, Svájc, valamint Bajorország üzleti lehetőségeiről, továbbá bemutassa az osztrák gazdasági jog és a svájci jogi környezet sajátosságait.
Az előadások alatt a résztvevőknek lehetőségük nyílik kérdések feltevésére a platform chatfalán keresztül, melyek a program végén kerülnek megválaszolásra az előadók által.
A rendezvényen szinkrontolmácsolást biztosítanak.
PROGRAM
Moderátor: Bódi László, az MKIK Magyar-Német Tagozatának elnöke

14.00 – 14.05
Köszöntő
Bódi László, az MKIK Magyar-Német Tagozatának elnöke

14.05– 14.25
Ausztria üzleti környezete és befektetési lehetőségei, a gazdaság kilátásai a járvány után
Jürgen Schreder, kereskedelmi tanácsos, Osztrák Nagykövetség – Kereskedelmi Osztály (Advantage Austria Budapest)

14.25 – 14.45
Svájci gazdasági helyzetkép és üzleti környezet bemutatása
Piszter Csaba, külgazdasági attasé, Magyarország Nagykövetsége Bern

14.45 – 15.05
A bajorországi régió gazdasági aktualitásainak, kilátásainak bemutatása a jelenlegi vírushelyzet tükrében, üzleti lehetőségek a magyar cégeknek
Janzsó Gergely, külgazdasági attasé, Magyarország Müncheni Főkonzulátusa TBC

15.05 – 15.20
Osztrák gazdasági jog magyar vállalkozók számára
Dr. Marc Vecsey, ügyvéd, Gálffy & Vecsey Ügyvédi Társulás -Budapest és Bécs

15.20 – 15.35
A svájci jogi környezet sajátosságai vállalkozóknak és befektetőknek
Dr. Nicola Barandun, alapító és ügyvezető partner, BARANDUN AG Legal and Tax; Zürich

15.35 – 15.45
Kérdések és válaszok

Jelentkezési határidő: 2021. június 23., szerda
A rendezvényen való részvétel ingyenes, de előzetes online regisztrációhoz kötött. A webinárium a Zoom felületen keresztül valósul meg.
A csatlakozáshoz szükséges linket és információkat 2021. június 23-án, szerdán délután küldik meg e-mailen a jelentkezőknek.
REGISZTRÁCIÓ

Európai Logisztikai Innovációs Nap - nemzetközi konferencia és üzletember találkozó
2021-06-24 14:00 - 2021-06-25 12:00 | Online
Az Enterprise Europe Network társszervezésében megrendezésre kerülő online rendezvény lehetőséget biztosít kétoldalú üzleti találkozók lebonyolítására, technológiai és szakmai együttműködések kialakítására, valamint befektetői lehetőségek és a szállítmányozáshoz kapcsolódó új technológiai, zöld, okos megoldások, trendek megismerésére.

Kiemelt témák:

IoT
Zöld logisztika
Helymeghatározás
Új trendek, technológiák

A részvétel díjmentes, de előzetes regisztrációhoz kötött:
REGISZTRÁCIÓ

Kulturális intézmények, mint együttműködő partnerek, kreatív projektekben
2021-06-25 14:00 - 17:00
A Pécs-Baranyai Kereskdelmi és Iparkamara a SACHE – Smart Accelerators of Cultural Heritage Entrepreneurship című projektjének keretében tájékoztató rendezvényt szervez a helyi kulturális és kreatívipari szervezetek számára.

A SACHE projekt célja, hogy megtalálja a kreatív és kapcsolódó szektorok, valamint azok szereplőinek együttműködését erősítő tényezőket és megalapozza konkrét fejlesztések, közös programok, hosszútávon pedig egy fenntartható értéklánc kialakítását kapcsoaltépítési, információs rendezvények, valamint képzések szervezésével.
A Pécs-Baranyai Kereskedelmi és Iparkamara 2021. Június 25-én (péntek) 14 órától tárlatvezetéssel egybekötött tjékoztató rendezvényt szervez a Modern Magyar Képtárban, melyre Önt is örömmel várjuk!
This form is currently closed for submissions.

Horizon Europe Space - online tájékoztató és konzorciumépítő rendezvény
2021-06-28 00:00 - 23:59 | Online
A H2020 keretprogram Digitális világűr tématerületéhez tartozó pályázati lehetőségeinek bemutatására és projektpartnerségek kialakítására online rendezvény kerül megrendezésre.

Horizon Europe információs nap sorozatot és partnerségi/konzorciumépítő rendezvénysorozatot szervez. Utóbbiakra előzetes regisztráció szükséges, online kétoldalú tárgyalásokat lehet kezdeményezni a többi résztvevővel, illetve a projektötletek is prezentálhatók.
Cluster 4 Digital, Industry & Space – Digitális világűr
Kiemelt témák:

Az űrrendszerek versenyképességének elősegítése
EU kapacitásának növelése az űrhöz való hozzáféréshez és használatához
Copernicus szolgáltatások fejlesztése
Innovatív űrkapacitások: SSA, GOVSATCOM, Quantum
Űrvállalkozói ökoszisztéma
Célzott és stratégiai intézkedések az EU űrszektorának támogatására
